Document ID: 32005R0997

KOMISJONI MÄÄRUS (EÜ) nr 997/2005,
29. juuni 2005,
millega määratakse kindlaks oliiviõli tegelik toodang ja tootmistoetuse määr ühiku kohta 2003/2004. turustusaastaks
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta, (1) ja eriti selle artiklit 5,
võttes arvesse nõukogu 17. juuli 1984. aasta määrust (EMÜ) nr 2261/84, milles sätestatakse oliiviõli tootmise puhul antava abi ja oliiviõli tootjaorganisatsioonidele antava abi üldised eeskirjad, (2) ja eriti selle artikli 17a lõiget 2,
ning arvestades järgmist:
(1)
Määruse nr 136/66/EMÜ artiklist 5 tuleneb, et tootmistoetuse määra ühiku kohta peab kohandama igas liikmesriigis, mille tegelik toodang ületab nimetatud artikli lõikes 3 kindlaksmääratud vastavat garanteeritud riiklikku kogust. Nimetatud ületamise määra hindamiseks tuleb Kreeka, Hispaania, Prantsusmaa, Itaalia ja Portugali puhul arvesse võtta lauaoliivide hinnangulisi toodanguid, mis väljenduvad vastavalt komisjoni otsuses 2001/649/EÜ (3) oliiviõli kohta märgitud koefitsientide põhjal Kreeka jaoks, Hispaania jaoks komisjoni otsuses 2001/650/EÜ, (4) Prantsusmaa jaoks komisjoni otsuses 2001/648/EÜ, (5) Itaalia jaoks komisjoni otsuses 2001/658/EÜ (6) ja Portugali jaoks komisjoni otsuses 2001/670/EÜ. (7)
(2)
Määruse (EMÜ) nr 2261/84 artikli 17a lõige 1 näeb ette, et oliiviõli ettemakstava tootmistoetuse määra kindlaksmääramiseks ühiku kohta tuleks kehtestada asjaomase turustusaasta hinnanguline toodang. See summa tuleb kindlaks määrata sellisel tasemel, et oleks välistatud õigustamatute väljamaksete oht õlitootjatele. Nimetatud summa puudutab ka lauaoliive, mida väljendab vastav oliiviõli. Hinnanguline toodang ja ettemakstav tootmistoetuse määr ühiku kohta 2003/2004. turustusaastaks määrati kindlaks komisjoni määrusega (EÜ) nr 1807/2004. (8)
(3)
Tegelikult toodetud koguse, mille puhul on tunnustatud õigust tootmistoetust saada, kindlaksmääramiseks peavad asjaomased liikmesriigid komisjonile teatama hiljemalt iga järgmise turustusaasta 15. maiks kõnealuses liikmesriigis abi saamise tingimustele vastava koguse, kooskõlas komisjoni määruse (EÜ) nr 2366/98 (9) artikli 14 lõike 4 sätetega. Kõnealuse teavitamise järgi on toetuse saamise tingimustele vastavad kogused 2003/2004. turustusaastal Kreeka puhul 342 997 tonni, Hispaania puhul 1 570 169 tonni, Prantsusmaa puhul 3 284 tonni, Itaalia puhul 736 198 tonni ja Portugali puhul 34 644 tonni.
(4)
Kõnealuste koguste tunnustamine liikmesriikide poolt abi saamise tingimustele vastavatena eeldab, et on läbi viidud määrustes (EMÜ) nr 2261/84 ja (EÜ) nr 2366/98 ettenähtud kontrollid. Tegeliku toodangu kindlaksmääramine vastavalt teabele koguste kohta, mida liikmesriigid on tunnustanud ühenduse abi saamise tingimustele vastavatena, ei piira raamatupidamisarvestuse kontrollimise ja heakskiitmise käigus kõnealuse teabe õigsuse kontrollimise tulemusena tehtavaid võimalikke järeldusi.
(5)
Pidades silmas tegelikult toodetud koguseid, tuleks samuti kindlaks määrata määruse nr 136/66/EMÜ artikli 5 lõikes 1 ettenähtud tootmistoetuse määr ühiku kohta.
(6)
Käesolevas määruses sätestatud meetmed on kooskõlas õli- ja rasvaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. 2003/2004. turustusaastaks on tegelikult toodetud oliiviõli kogus, mille puhul on määruse nr 136/66/EMÜ artikli 5 alusel tunnustatud õigust tootmistoetust saada:
-
342 997 tonni Kreeka puhul,
-
1 570 169 tonni Hispaania puhul,
-
3 284 tonni Prantsusmaa puhul,
-
736 198 tonni Itaalia puhul,
-
34 644 tonni Portugali puhul.
2. 2003/2004. turustusaastal määruse nr 136/66/EMÜ artiklis 5 ettenähtud tootmistoetuse määr ühiku kohta, mis on väljamakstav nõuetele vastava tegeliku toodangu kogustele, on:
-
129,64 eurot/100 kg Kreeka puhul,
-
64,03 eurot/100 kg Hispaania puhul,
-
130,40 eurot/100 kg Prantsusmaa puhul,
-
97,83 eurot/100 kg Itaalia puhul,
-
130,40 eurot/100 kg Portugali puhul.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 29. juuni 2005

Labels: 7
3
17
19